སི་ཏེན་ནི།ཧྥ་རན་སིའི་སྐད་གྲགས་ཆེ་བའི་བོད་རིག་པའི་མཁས་པ་ཞིག་ཡིན།ཁོང་ནི་འཇར་མན་གྱི་སི་ཝེ་ཙིའི་ལྗེའུ་རིགས་ཀྱི་ཁྱིམ་ཚང་ཞིག་ཏུ་འཁྲུངས་ཤིང་།ན་གཞོན་སྐབས་སུ་འཇར་མན་སྦིར་ལིན་སློབ་ཆེན་ཏུ་རྒྱ་ཡིག་ཆེད་སྦྱོང་བྱས་ཏེ་སློབ་མཐར་ཕྱིན།སྤྱི་ལོ༡༩༣༣ལོར་འཇར་མན་གྱི་ཧྥ་ཤི་སི་ལ་གཡོལ་ཆེད་དུ་ཧྥ་རན་སིར་འོངས་པ་དང་།ལོ་དེའི་ཕྱི་ལོར།ཧྥ་རན་སིའི་རྒྱལ་གཉེར་ཤར་ཕྱོགས་དེང་རབས་སྐད་བརྡའི་སློབ་གླིང་དུ་ཆས་ནས།རྒྱ་རིག་པའི་མཁས་ཆེན་གྷོ་ལན་ཡཱནདགེ་རྒན་དུ་བསྟེན་ནས་མུ་མཐུད་དུ་རྒྱ་ཡིག་སྦྱངས་ཤིང་།ཞོར་ལ་སྐུ་ཞབས་ཇ་ཁེ་བྷ་ཁོདང་མཱར་སེ་ལེ་ལཱ་ལོའུརྣམ་གཉིས་ཀྱི་མཛུབ་སྟོན་འོག་བོད་ཡིག་སྦྱངས།སློབ་མཐར་ཕྱིན་རྗེས་ཧྥ་རན་སིའི་རྒྱའི་རིག་པ་ཞིབ་འཇུག་ཁང་དུ་ཕྱག་ལས་གཉེར།